A helyhatalmi választásokról szóló törvény (az SZK Hivatalos Közlönye, 129/2007., 34/2010. – az AB határozata, 54/2011., 12/2020. és 16/2020. sz. – autentikus tolmácsolás) 15. szakasza, az általános közigazgatási eljárásáról szóló törvény (az SZK Hivatalos Közlönye, 18/2016. és 95/2018. sz. – autentikus tolmácsolás) 100. szakasza, valamint a rendkívüli állapotokban az intézkedésekről szóló Kormányrendelet (az SZK Hivatalos Közlönye, 31/2020 sz.) 5. szakasza alapján, Zenta község Választási Bizottsága a 2020.03.16-án tartott ülésén meghozta az alábbi

**H A T Á R O Z A T O T**

**MINDEN VÁLASZTÁSI CSELEKMÉNY BESZÜNTETÉSÉRŐL A ZENTAI KÖZSÉGI KÉPVISELŐ-TESTÜLET KÉPVISELŐINEK MEGVÁLASZTÁSÁRA, AMELY 2020. ÁPRILIS 26-ÁRA KERÜLT KIÍRÁSRA**

1. Beszüntetünk minden választási cselekményt a Zentai Községi Képviselő-testület képviselői választására, amely 2020. április 26-ára került kiírásra, amíg érvényben van a rendkívüli állapotról szóló határozat (az SZK Hivatalos Közlönye, 29/2020. sz.)
2. Megszűnnek a határidők a választási cselekmények eszközlésére a jelen határozat 1. pontja szerinti választások lefolytatási eljárásában, amelyet a helyhatalmi választásokról szóló törvény (az SZK Hivatalos Közlönye, 129/2007., 34/2010. – az AB határozata, 54/2011., 12/2020. és 16/2020. sz. – autentikus tolmácsolás), a népképviselők választásáról szóló törvény (az SZK Hivatalos Közlönye, 35/2000., 57/2003. – az AB határozata, 72/2000 – más törv., 18/2004., 85/2005. – más törv., 101/2005. – más törv., 104/009. – más törv., 28/2011. – az AB határozata, 36/2011., 12/2020. és 99/2011. az.) és a Népképviselőház Képviselő-testületébe a képviselők választásának lefolytatásáról szóló utasítás (az SZK Hivatalos Közlönye, 20/2020. sz.) állapítanak meg.
3. A választási cselekmények végzésére az új határidők Zenta Község Képviselő-testületének a képviselői megválasztása lefolytatásának az eljárásában, a választási cselekmények folytatásának idejével összhangban kerülnek megállapításra, amelyet a rendkívüli állapot megszüntetéséről szóló határozatban állapítanak meg, amikor arra megteremtődnek a feltételek.
4. Minden eddig foganatosított választási cselekmény a jelen határozat 1. pontja szerinti választások lefolytatásában jogerős marad.
5. A jelen határozat a meghozatalának napjával lép hatályba, és közzé kell tenni Zenta Község Hivatalos Lapjában.

**I n d o k o l á s**

A rendkívüli állapot kihirdetéséről szóló határozattal, amelyet 2020. március 15-én közösen hozott meg a Köztársasági Elnök, a Népképviselőház elnöke és a Kormányfő, kihirdették a rendkívüli állapotot a Szerb Köztársaság területén.

A Kormány a Szerb Köztársaság alkotmánya 200. szakaszának 6. bekezdése alapján, a Köztársasági Elnök ellenjegyzése mellett, 2020. március 16-án meghozta a meghagyást a rendkívüli állapot idején az intézkedésekről. A Kormányrendelet a Szerb Köztársaság Hivatalos Közlönyében való közzétételének napjával lépett hatályba, 2020. március 16-án.

A fenti Kormányrendelet 5. szakasza előirányozza, hogy a hatálybalépésével be kell szüntetni minden választási cselekményt a népképviselők, a Vajdaság Autonóm Tartomány képviselői, és a községi és városi képviselő-testületek választásának lefolyatatásában, amelyet 2020. április 26-ára írtak ki, és a választási cselekmények folytatásának ideje a rendkívüli állapot megszűnéséről szóló határozattal kerül megállapításra, amikor arra majd fennállnak a feltételek.

Javasolva lett, hogy a határozat a meghozatalának a napjával lépjen hatályba, sürgősségi okokból, mivel a kihirdetett rendkívüli állapot idején nincs lehetőség a választási cselekmények foganatosítására.

Összhangban a felsoroltakkal, Zenta község Választási Bizottsága, mint a szerv, amely lefolytatja a Zentai Községi Képviselő-testület képviselői választásának eljárását, meghozta a határozatot a választási cselekmények beszüntetéséről, az időre, amíg a rendkívüli állapot tart, azzal, hogy a választási folyamat, beleértve a határidőket a választási cselekmények eszközlésére, folytatódik, összhangban a rendkívüli állapot megszűnéséről szóló határozattal, amit Zenta község Választási Bizottsága külön aktussal fog rendezni.

**Jogorvoslati utasítás:** A jelen határozat ellen fellebbezés nyújtható be Zenta község Választási Bizottságához, a határozat meghozatalától számított 24 órán belül.

Szám: 013-5-18/2020-IV

Zenta, 2020.03.16.

**Zenta község Választási Bizottsága**

Sarnyai Rózsa Edit, okl. jogász s. k.

a bizottság elnöke